Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli Õhujõud ründasid väidetavalt Iraani sihtmärke Ida-Süürias.
USA tõrjub Iraani üleskutset tuumakõneluste taastamiseks
sanktsioonileevenduste eest.
Hiina teatas ühisest mereõppusest Saudi Araabiaga oktoobris.
Pinged Iisraeli põhjapiiril Liibanoniga
nõuavad jätkuvalt Jeruusalemma võimude tähelepanu.
Iisraeli Välisministeeriumi kinnitusel
toimus hiljuti kaks kohtumist Jeruusalemmas ja Pariisis,
kus Iisraeli diplomaadid edastasid oma Prantsuse kolleegidele
juudiriigi tõsise pahameele seoses Prantsusmaa otsusega
täielikult toetada Liibanoni vahevalitsuse positsiooni
hiljuti pikendatud ÜRO rahuvalve- jõudude mandaadi suhtes Liibanonis.
On tähtis selgitada,
et enne UNIFIL-i mandaadi pikendamist Lõuna-Liibanonis,
nõudis tõsiselt Hezbollah'st mõjutatud Beiruti vahevalitsus,
et kõik UNIFILi inspektsioonid
koordineeritaks eelnevalt Liibanoni relvajõududega.
Liibanoni nõuet peeti Hezbollah' selgeks salaplaaniks
vältida seda vähestki järelevalvet,
mida UNIFIL suudab rühmituse piiritegevuse suhtes teostada.
See tuli ka üllatusena Iisraelile ja teistele asjaosalistele,
et selle võttis omaks Prantsusmaa, kes mängis olulist rolli
ÜRO Julgeolekunõukogu resolutsiooni kavandamisel
UNIFIL-i mandaadi pikendamiseks.
Seejärel juhtisid USA ja Araabia Ühendemiraadid (AÜE) läbirääkimisi,
et Liibanoni nõuet heaks ei kiidetaks, kuna see illustreeris seda,
kuidas Hezbollah pilkab rahvusvahelisi resolutsioone,
jätkates samas kuritahtlikku tegevust Liibanoni piiriregioonis ja kaugemalgi.
Möödunud aasta jooksul on Hezbollah iga päev pilganud
Julgeolekunõukogu resolutsioone 1701 ja 1559.
Ta on püstitanud betoonist sõjalisi väliposte vaatlustornidesse,
korraldanud sõjalisi õppusi tõeliste kuulidega
ja takistanud UNIFIL-i liikumisvabadust,
rünnates samas jultunult rahuvalvejõude.
Õnneks alistus Prantsusmaa lõpuks USA, AÜE ja Iisraeli positsiooni ees
ja hääletas koos 12 teise Julgeolekunõukogu liikmega
resolutsiooni poolt, mis säilitas UNIFIL-i liikumisvabaduse.
Prantsusmaa esmasest seisukohast siiski häirituna
otsustas Iisraeli Välisministeerium väljendada pettumust
omalaadse manitsusega,
kuna Pariisil on jätkuvalt rohkesti mõjuvõimu Liibanoni üle
ja tema esmane otsus püüda piirata UNIFIL-i liikumisvabadust
võib viidata vähesele arusaamisele Hezbollah' destabiliseerivast rollist
tõsiselt räsitud riigis.
Ida-Süüria ja Iraagi piiriregioonis Deir ez-Zuris
ründas tundmatu lennuk mitut objekti,
mis kuulusid teadaolevalt Iraani Revolutsioonikaardile
ja selle käsilastele,
ning ka Süüria armeele kuuluvat maa-õhk raketitaristut.
Süüria armeeallika teatel, keda tsiteeris uudistetoimetus SANA,
tabasid rünnakud, mille Damaskus omistas Iisraeli Õhujõududele,
Süüria armeepositsioone Deir ez-Zuri lähistel,
kus kaks sõjaväelast sai haavata ja esines ainelist kahju.
Detailidesse laskumata
teatas Londonis baseeruv Süüria Inimõiguste Vaatluskeskus
põhjalikust õhuoperatsioonist, mis nõudis kümne võitleja elu,
nende seas oli kuus välismaalast,
kes olid tõenäoliselt seotud afgaanide Iraani Liwa Fatemiyouni brigaadiga,
mis tegutseb IRGC Qudsi Jõudude juhiste järgi.
Lisaks teatas raport, et väidetav Iisraeli rünnak
sihtis muuhulgas kolme Iraani võitlejate objekti
Albu-Kamali linna Humaydah' rajoonis.
Lisaks sai tabamuse Süüria armee radaripataljon Harabeshi mäe platool,
kus Iraani võitlejatel oli vastav infrastruktuur.
Tasub toonitada, et kuigi Damaskus süüdistas rünnakus Jeruusalemma,
ei kinnitanud ega eitanud IDF esindus oma oletatavat osalust,
kui neilt kommentaari palusime.
Teheranis väljendas Iraani Välisministeeriumi esindaja
Nasser Kanaani Islamivabariigi püüdlusi
taaskäivitada tuumaläbirääkimised USAga
vastutasuks sanktsioonide leevendamise eest.
Iraani pakutud läbirääkimised ei puudutaks siiski ühtki teist teemat
seoses tema rolliga terrori levitamises maailmas.
Kui USA naaseb Iraani tuumaprogrammi juurde
resoluutsel ja vastutustundlikul viisil,
oleme valmis täitma oma kohustusi ja jätkama kõnelusi.
Siiski puudutavad kõnelused vaid tuumalepingut
ega piira Iraani teisi diplomaatilisi jõupingutusi.
Iraani küüniline ettepanek USA-le aga muljet ei avalda,
kuna Islamivabariik tegutseb pidevalt halvas usus
kõiges tuumategevusega seonduvas.
Usume jätkuvalt, et diplomaatia on parim lahendus
Iraani tuumaprogrammi vaos hoidmiseks.
Õhutame endiselt Iraani de-eskaleerivatele sammudele.
Arvan, et oleme kaugel sellest,
et Iraan isegi mõtleks JCPOAsse naasmisele, arvestades sellega,
et nad pole viimastel nädalatel IAEA inspektoreid sisse lasknud.
Nii et meie poliitika pole eriti muutunud.
Oleme pühendunud tagama, et nad ei saaks tuumarelva,
ja diplomaatiale Iraani tuuma- programmi vaos hoidmiseks,
kuid me pole seni näinud nende poolt vajalikke de-eskaleerivaid samme.
Välisministeeriumi esindajalt küsiti ka käimasoleva juurdluse kohta
Iraani salajase mõjuvõrgustiku suhtes,
mis tegutsevat koostöös USA endise Iraani erisaadiku Rob Malley'ga,
ja millel olevat õnnestunud infiltreeruda Obama valitsusse
juba 2014. a, ning tegutseda seejärel Välisministeeriumis ja Pentagonis
praeguse Joe Bideni valitsuse ajal Iraaniga peetud läbirääkimistel.
Hoolimata ringlevatest tõenditest, mis kinnitavad kontakte
mainitud Iraani mõjugrupi ja IRGC ametnike vahel,
kinnitas Miller, et tal pole põhjust uskuda,
et väidetav Iraani mõjugrupp tungis USA valitsusse.
Mul pole põhjust uskuda, et Iraani mõjuoperatsioon
oleks USA valitsusse tunginud. Mis puudutab Rob Malleyt,
siis juurdlus alles kestab. Nii et ma ei saa--
Mitte konkreetselt tema, aga teiste suhtes--
Mu kommentaar hõlmas seda. Mul pole põhjust seda uskuda.
Küsimusele, mis motiveerib Iraani kasvavat osalust
toetuses Venemaa sissetungile Ukrainasse,
ütles välisministeeriumi esindaja järgmist.
Oleme ilmselt näinud,
kuidas Iraan toetab jätkuvalt mitteliberaalseid riike,
agressiooni nii oma tagahoovis kui kogu maailmas.
See on kahjuks kooskõlas tema tegevusega maailmas,
mis ei aita kuidagi kaasa. Oleme teinud samme,
seadnud sanktsioonid neile, kes on tarninud selliseid relvi
Venemaa aitamiseks sõjas Ukraina vastu ja jätkame seda.
Kairos teatas Egiptuse president Abdel Fattah al-Sisi otsusest
kandideerida uuesti presidendi ametikohale.
Loodan, et olen selleks vääriline isik.
Olen otsustanud kandideerida,
et jätkata unistust järgmisel ametiajal,
mis ma luban, saab olema meie ühiste jõupingutuste jätk
Egiptuse ja selle rahva heaks. Istuge palun.
Kutsun kõiki egiptlasi osalema sellel demokraatlikul üritusel
ja valima oma patriootliku südametunnistusega vääriline isik,
ja andku Jumal see amet sellele, kes seda enim väärib.
Endiselt armeeülemalt Sisilt, kes on olnud presidendiks alates 2014. a,
oodati uuesti kandideerimist kolmandaks ametiajaks pärast seda,
kui nelja aasta eest muudeti konstitutsiooni lisasid,
mis lubavad tal jääda ametisse 2030. aastani.
Viimastel nädalatel korraldasid toetajad üleriigilise kampaania,
kasutades reklaamplakateid ja avalikke sõnumeid,
õhutades Sisit uuesti kandideerima, kuna Egiptus vajab tugevat juhti,
et võidelda rekordilise inflatsiooni,
kroonilise välisvaluuta puuduse ja islamiterrorismi ohtude jäänustega.
Hiinas teatas riigi kaitseministeerium,
et Peking korraldab oktoobris ühise mereõppuse Saudi Araabiaga,
mis toimub Zhangjiangi linnas,
Guangdongi maakonnas, Lõuna-Hiinas.
Rahvusvahelise sõjalise koostööprogrammi
ja mõlemapoolse konsensuse alusel peavad Hiina ja Saudi Araabia
oktoobris Zhangjiangis, Guangdongi maakonnas
ühise mereeriüksuslaste õppuse "Blue Sword 2023".
Õppus keskendub terrorismivastastele operatsioonidele välisvetes
ja hõlmab snaipritaktikat, laevajuhtimist
helikopterite maandumist ja ühiseid päästetöid.
See on teine kord, kui Hiina ja Saudi mereväed sellise ühisõppuse peavad,
sihiga süvendada pragmaatilist ja sõbralikku koostööd armeede vahel
ja edendada vägede lahingule suunatud väljaõpet.
Kaitseministeeriumi esindaja lisas,
et oodatav Saudi-Hiina merevägede ühisõppus
on teine omalaadne kahe riigi vahel.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie veebilehel www.tv7israelnews.com
Julgustan ka paluma rahu ja päästet Jeruusalemmale ja Iisraelile
ning palvetama tagakiusatud vendade-õdede eest maailmas
Olen Jonathan Hessen. Õnnistatud õhtut ja häid pühi!
Homseni!
Tõlge: Monika Jaaguri